ફોર્ટિસે કહ્યું છે કે તેણે ૨૦૧૭-૧૮ના ચોથા ક્વાર્ટર મોટ ૫૮૦ કરોડ રૂપિયાનું પ્રોવિઝન રાખ્યું છે અને આ લોનની ‘રિકવરી શંકાસ્પદ’ છે તેમ કહ્યું છે. ફોર્ટિસે કેટલાક કોર્પોરેટ બોડીને ૫૦૦ કરોડ રૂપિયાની લોન આપી હતી, જે ત્યાર પછી સિંઘ બંધુઓના જ કોર્પોરેટ ગ્રુપનો ભાગ બની ગઈ હતી. આ ઈન્ટર-કોર્પોરેટ ડિપોઝીટ(ICD) સામાન્ય ટ્રેઝરી ઓપરેશન્સ હેઠળ આપવામાં આવી ન હતી. વળી, કંપનીના બોર્ડની મંજૂરી વગર જ તે આપી દેવાઈ હતી. એપ્રિલ-૨૦૧૬થી એવું થતું હતું કે દરેક ક્વાર્ટરના અંતમાં આઈસીડી ચેકથી ચૂકવાતા અને પછીના ક્વાર્ટરની શરૂઆતમાં જ નવેસરથી આઈસીડી રિલીઝ કરી દેવાતા હતા. આમ, યોજનાબદ્ધ રીતે ભૂલો કરવામાં આવી હોવાનું તપાસમાં માલૂમ પડ્યું હતું. આ આઈસીડીનો ઉપયોગ ફોર્ટિસને સંબંધિત અન્ય કંપનીઓનું લોન મેળવવા, લોનની પરત ચૂકવણી કરવા માટે થયો હતો.